პორტატიული ვიდეო თამაშების კონსოლი

პორტატიული ვიდეო თამაშების კონსოლი, პორტატიული სათამაშო კონსოლი, ან უბრალოდ პორტატიული კონსოლი — მცირე ზომის სათამაშო მოწყობილობა, რომელშიც ჩაშენებულია ყველა ის კომპონენტი (ეკრანი, დინამიკი სათამაშო ღილაკები და ა.შ), რომელიც საჭიროა ვიდეო თამაშის ფუნქციონირებისთვის. როგორც წესი, ასეთი ტიპის მოწყობილობა ზომაში გაცილებით მცირეა, ვიდრე სახლის ვიდეო თამაშების კონსოლი და შესაბამისად, სატარებლადაც მარტივია.Li, Frederick W. B. Computer Games. Durham University. წაკითხვის თარიღი 19 დეკემბერი, 2008. p. 4.

1976 წელს, კომპანია Mattel-მა წარმოადგინა პირველი პორტატიული ელექტრონული თამაში „Auto Race“. მოგვიანებით, რამდენიმე კომპანიამ, მათ შორის — Coleco და Milton Bradley, შექმნა საკუთარი ელექტრონული თამაშები და მოწყობილობები. პირველი ნამდვილი პორტატიული კონსოლი სახელწოდებით Microvision (ცვლადი სათამაშო კარტრიჯებით) გამოუშვა კომპანია Milton Bradley-მ 1979 წელს.

პორტატიული კონსოლების პუპულარიზაციაში დიდი წვლილი მიუძღვის Nintendo-ს. 1989 წელს კომპანიამ შექმნა ერთ-ერთი ყველაზე წარმატებული კონსოლი Game Boy,  რომლის წყალობითაც იგი დღემდე დომინირებს პორტატიული კონსოლების ბაზარზე. 2004 წელს გამოვიდა Nintendo DS, რომელმაც სენსორული მართვის სისტემა და უსადენო ონლაინ თამაშები ფართო აუდიტორიას გააცნო. ის გახდა ყველაზე გაყიდვადი პორტატიული კონსოლი მსოფლიოში 150 მილიონზე მეტი გაიყიდული ასლით.

გალერეა

რესურსები ინტერნეტში

სქოლიო

კატეგორია:ვიდეო თამაშის ტერმინოლოგია
კატეგორია:პორტატიული ვიდეო თამაშების კონსოლები